Լենգսթոն Հյուզ

Լենգսթոն Հյուզ (, ), ամերիկացի գրող, արձակագիր, դրամատուրգ, հրապարակախոս։ Հյուզը հայտնի է որպես «Համլետյան վերածնունդ» մշակութային շարժման առաջատար և ազդեցիկ գրողներից մեկը, «ջազային պոեզիայի» սկզբնավորողը։

Հյուզը թողել է չափազանց հարուստ ժառանգություն ամենատարբեր ժանրերում՝ բանաստեղծություներ, վեպեր, ինքնակենսագրական արձակ, պատմվածքներ, պիեսներ։ Համագործակցել է թերթերի հետ՝ այնտեղ հաճախ տպագրելով երգիծական ակնարկներ, որտեղ գլխավոր գործող անձը սևամորթ քաղաքացի Սիմփլն է ()։

Կենսագրություն 
Ծնվել է Միսսուրի նահանգի Ջոպլին քաղաքում՝ սևամորթ ընտանիքում։ Լենգսթոնը դպրոցական ուսուցչուհի Քերրի (Կարոլինա) Մերսեր Լենգստոնի և նրա ամուսին Ջեյմս Նատանիել Հյուզի (1871—1934) երկրորդ երեխան էր։ Հյուզը ծնողներից ժառանգել է աֆրոամերիկյան, եվրոպական և նույնիսկ հնդկական արմատներ։ 1929 թվականին ավարտել է Ֆիլադելֆիայի Լինքոլնի անվան համալսարանը։ Նեգրական բանահյուսության ավանդույթներով են գրված Հյուզի վաղ շրջանի բանաստեղծությունները (ժողովածուներ 1926, 1927, 1932)։ 1932-1933 թվականներին Հյուզը եղել է ԱՍՀՄ-ում («Նեգրը նայում է սովետական Միջին Ասիային», 1934)։ 30-ական թվականներից սկսած գրել է արձակ, գլխավորապես, ամերիկյան նեգրերի կյանքից («Ծիծաղ՝ արցունքների միջից», 1930, վեպ, «Սպիտակների բարքերը», 1934, պատմվածքների ժողովածու են)։ Պրոլետարական, ինտերնացիոնալիզմի գաղափարներն են հնչում «Աքոթսբորո» (1932, ) չափածո պիեսում և «Նոր երգ» (1938) ժողովածուում։ Տպագրել է նաև «Հովազն ու մտրակը» (1967) բանաստեղծությունների ժողովածուն, «Հաղթական ծնծղաներ» (1958) վեպը, մի քանի պիեսներ։

Ծանոթագրություններ

Արտաքին հղումներ 
 Ջազային պոեզիա

Ամերիկացի գրողներ
20-րդ դարի բանաստեղծներ
20-րդ դարի ամերիկացի վիպասաններ
Կոլումբիայի համալսարանի շրջանավարտներ
Ամերիկացի դրամատուրգներ
Ամերիկացի բանաստեղծներ
Ամերիկացի լրագրողներ
Ամերիկացի կենսագիրներ
Ամերիկացի մանկագիրներ
Արվեստի և գրականության ամերիկյան ակադեմիայի անդամներ
Աֆրոամերիկացիների իրավունքների շարժման ակտիվիստներ
Ամերիկացի տղամարդ վիպասաններ
ԼԳԲՏ վիպասաններ
20-րդ դարի ամերիկացի պատմվածքագիրներ
20-րդ դարի ամերիկացի բանաստեղծներ
Ամերիկացի արձակագիրներ
Բանաստեղծներ այբբենական կարգով
Անիսֆիլդ Վուլֆ գրքային մրցանակի դափնեկիրներ